Ανάλυση και κατάρτιση εκθέσεων σχετικά με τις εξελίξεις πολιτικής

Το Cedefop παρακολουθεί την πρόοδο των χωρών προς την κατεύθυνση της επίτευξης των βραχυπρόθεσμων παραδοτέων που συμφωνήθηκαν στο ανακοινωθέν της Bruges. Ολοκληρώθηκε η κατάρτιση δελτίων για το σύνολο των κρατών μελών της ΕΕ, καθώς και για τη Νορβηγία και την Ισλανδία, στα οποία συνοψίζεται η πρόοδος υλοποίησης της πολιτικής και διατυπώνονται συστάσεις ανά χώρα για το «ευρωπαϊκό εξάμηνο». Τα δελτία αυτά τέθηκαν στη διάθεση της Ευρωπαϊκής Επιτροπής. Στο πλαίσιο της προετοιμασίας της έκθεσης παρακολούθησης της πολιτικής ΕΕΚ του Cedefop για το 2014, ομάδες εστίασης στις οποίες συμμετείχαν μέλη της συμβουλευτικής επιτροπής για την επαγγελματική κατάρτιση (ACVT) συζήτησαν την αποτελεσματικότητα των πολιτικών. Δημοσιεύθηκαν στο διαδίκτυο οι περιγραφές των εθνικών συστημάτων ΕΕΚ που καταρτίστηκαν από τους εταίρους του δικτύου ReferNet για 29 χώρες. Ενόψει της συνεδρίασης των γενικών διευθυντών που είναι αρμόδιοι για την ΕΕΚ τον Μάρτιο, δημοσιεύθηκε το έγγραφο Spotlight on VET in Ireland (Ματιές στην ΕΕΚ στην Ιρλανδία). Ενόψει της συνεδρίασης των γενικών διευθυντών που είναι αρμόδιοι για την ΕΕΚ τον Νοέμβριο και της διάσκεψης της Προεδρίας για την ΕΕΚ, δημοσιεύθηκαν τα έγγραφα Vocational education and training in Lithuania — Short description» (Επαγγελματική εκπαίδευση και κατάρτιση στη Λιθουανία — Μια σύντομη περιγραφή) και Spotlight on VET in Lithuania (Ματιές στην ΕΕΚ στη Λιθουανία). Δημοσιεύθηκε το έγγραφο On the way to 2020: data for vocational education and training (Καθ’ οδόν προς το 2020: στοιχεία για την επαγγελματική εκπαίδευση και κατάρτιση) του Cedefop.

Κοινά ευρωπαϊκά εργαλεία, προσόντα και μαθησιακά αποτελέσματα

Το Cedefop παρείχε συμβουλές σε θέματα πολιτικής και εμπειρογνωμοσύνη σε ομάδες εργασίας σε επίπεδο ΕΕ για τη στήριξη της εφαρμογής των εργαλείων της ΕΕ. Η μελέτη του Cedefop σχετικά με τα επαγγελματικά προσόντα στο επίπεδο 5 του ευρωπαϊκού πλαισίου επαγγελματικών προσόντων (ΕΠΕΠ), καθώς και το έγγραφό του Analysis and overview of NQF level descriptors in European countries (Ανάλυση και επισκόπηση των όρων περιγραφής των επιπέδων των εθνικών πλαισίων επαγγελματικών προσόντων στις ευρωπαϊκές χώρες) συνεισέφεραν άμεσα στην εφαρμογή του ΕΠΕΠ και των ΕθΠΕΠ. Δημοσιεύθηκε η μελέτη του Cedefop με τίτλο The role of qualifications in governing professions and occupations (Ο ρόλος των επαγγελματικών προσόντων στη ρύθμιση επαγγελμάτων και επαγγελματικών δραστηριοτήτων). Δημοσιεύθηκε ενημερωτικό σημείωμα σχετικά με τις ευκαιρίες και τις προκλήσεις που συνδέονται με το ευρωπαϊκό σύστημα ακαδημαϊκών μονάδων για την επαγγελματική εκπαίδευση και κατάρτιση (ECVET). Στον ιστότοπο Europass καταγράφηκαν 20,85 εκατομμύρια επισκέψεις (14,8 εκατομμύρια), ενώ 10,16 εκατομμύρια (8,3 εκατομμύρια) βιογραφικά σημειώματα συμπληρώθηκαν διαδικτυακά. Στο πλαίσιο γεύματος εργασίας με το Ευρωπαϊκό Κοινοβούλιο συζητήθηκαν τα επιτεύγματα και οι προκλήσεις που συνδέονται με τα ευρωπαϊκά εργαλεία. Δημοσιεύθηκε η μελέτη του Cedefop με τίτλο Renewing VET provision: Understanding feedback mechanisms between initial VET and the labour market (Αναθεώρηση της παροχής ΕΕΚ: Κατανόηση των μηχανισμών ανατροφοδότησης με πληροφορίες μεταξύ του αρχικού σταδίου της ΕΕΚ και της αγοράς εργασίας). Το ενημερωτικό σημείωμα με τίτλο «Πώς να βοηθήσουμε τους νέους να παραμείνουν στην [επαγγελματική] εκπαίδευση και κατάρτιση» καταρτίστηκε ενόψει της διάσκεψης που διοργάνωσε η λιθουανική Προεδρία για την ΕΕΚ.

Εκπαίδευση ενηλίκων και μεταβάσεις

Η μελέτη του Cedefop Return to Work — work-based learning and the reintegration of unemployed adults into the labour market (Επιστροφή στην εργασία — η μάθηση στον χώρο εργασίας και η επανένταξη άνεργων ενηλίκων στην αγορά εργασίας) συζητήθηκε κατά τη διάσκεψη που διοργάνωση η λιθουανική Προεδρία για την ΕΕΚ. Δημοσιεύθηκαν οι μελέτες του Cedefop Benefits of vocational education and training in Europe for people, organisations and countries (Οφέλη της επαγγελματικής εκπαίδευσης και κατάρτισης στην Ευρώπη για τα άτομα, τους οργανισμούς και τις χώρες) και Labour market outcomes of vocational education in Europe (Αποτελέσματα της επαγγελματικής εκπαίδευσης στην αγορά εργασίας στη Ευρώπη). Στο πλαίσιο του κοινού σεμιναρίου Cedefop/ΓΔ EAC παρουσιάστηκε συνοπτικά η μελέτη του Cedefop για την επικύρωση της άτυπης και της μη τυπικής εκπαίδευσης στις ευρωπαϊκές επιχειρήσεις, η οποία ολοκληρώθηκε, σηματοδοτώντας την ένταξη της διαδικασίας παρακολούθησης της συνέχειας που δόθηκε στις συστάσεις του Συμβουλίου του 2012 για την επικύρωση. Προκειμένου να στηρίξει την «Ευρωπαϊκή συμμαχία για θέσεις μαθητείας», το Cedefop διοργάνωσε διάσκεψη υψηλού επιπέδου με θέμα «Renewing vocational education and training to tackle skill mismatch — work-based learning and apprenticeship for all?» (Ανανέωση της επαγγελματικής εκπαίδευσης και κατάρτισης για την αντιμετώπιση της αναντιστοιχίας δεξιοτήτων — μάθηση στο χώρο εργασίας και θέσεις μαθητείας για όλους;).

Ανάλυση δεξιοτήτων

Το Κέντρο υποστήριξε την ανάπτυξη του «πανοράματος» δεξιοτήτων της ΕΕ, για το οποίο θα καταστεί αποκλειστικώς υπεύθυνο από το 2014. Δημοσιεύθηκαν οι προβλέψεις του Cedefop όσον αφορά την προσφορά και τη ζήτηση δεξιοτήτων στην Ευρωπαϊκή Ένωση. Στο έγγραφο Οι δρόμοι της ανάκαμψης: τρία σενάρια για τις δεξιότητες και την αγορά εργασίας το 2025 συνοψίστηκαν οι βασικές διαπιστώσεις. Δημοσιεύθηκε το έγγραφο Quantifying skill needs in Europe — Occupational skills profiles: methodology and application (Ποσοτικοποίηση των αναγκών σε δεξιότητες στην Ευρώπη — Χαρακτηριστικά επαγγελματικών δεξιοτήτων: μεθοδολογία και εφαρμογή). Δημοσιεύθηκαν ενημερωτικό σημείωμα και έγγραφο με τίτλο «Λιγότερο διοξείδιο του άνθρακα, περισσότερες θέσεις εργασίας». Τα στοιχεία και οι αναλύσεις του Cedefop σχετικά με την αναντιστοιχία δεξιοτήτων συνεισέφεραν στις εργασίες του Συμβουλίου για το Παγκόσμιο Θεματολόγιο (Global Agenda Council) σχετικά με την απασχόληση του Παγκόσμιου Οικονομικού Φόρουμ και παρουσιάστηκαν στη Διάσκεψη για το Παγκόσμιο Θεματολόγιο που πραγματοποιήθηκε το 2013 στο Άμπου Ντάμπι.

Αντίκτυπος των δράσεων του Κέντρου

Στο πλαίσιο της (εξωτερικής) αξιολόγησης του Cedefop για την περίοδο 2007-2012 εξετάστηκε κατά πόσον οι εργασίες του είναι σύμφωνες με τις ευρωπαϊκές πολιτικές, και αξιολογήθηκαν η αποδοτικότητά του και οι συνέργειές του με τέσσερις άλλους οργανισμούς της ΕΕ. Επισημάνθηκαν τα εξής: Το Cedefop υλοποίησε με μεγάλη επιτυχία τους στόχους του ιδρυτικού κανονισμού του και αναγνωρίζεται ως κορυφαίο κέντρο εμπειρογνωσίας παγκοσμίως στους τομείς των πλαισίων επαγγελματικών προσόντων και των δεξιοτήτων. Οι εργασίες του δεν αλληλεπικαλύπτονταν με τις δραστηριότητες άλλων φορέων σε ευρωπαϊκό, εθνικό ή διεθνές επίπεδο. Η απήχηση των προϊόντων του και οι τηλεφορτώσεις αυξήθηκαν σημαντικά. Οι εκδηλώσεις του ήταν υψηλής ποιότητας και ο βαθμός ικανοποίησης των συμμετεχόντων πολύ μεγάλος. Η λειτουργία του ήταν αποδοτική ως προς τις δαπάνες. Το Cedefop χρησιμοποιεί σύστημα διαχείρισης επιδόσεων για τη διαχείριση και την αξιολόγηση του αντικτύπου, της αποδοτικότητας και της αποτελεσματικότητάς του. 173 έγγραφα πολιτικής σε επίπεδο ΕΕ (169) παρέπεμπαν σε διαπιστώσεις του Cedefop. Η διοίκηση του Cedefop συνέχισε να στηρίζει τη δραστηριότητά του με τρόπο αποτελεσματικό και αποδοτικό. Έρευνα προσωπικού που πραγματοποιήθηκε το 2013 επιβεβαίωσε την ικανοποίηση του προσωπικού από τις υπηρεσίες διοικητικής και επαγγελματικής υποστήριξης.

Για περισσότερες πληροφορίες επισκεφθείτε τον ιστότοπο www.cedefop.europa.eu (ετήσια έκθεση και ετήσια έκθεση δραστηριοτήτων για το 2013).